CELEX: 32012R0105
Language: et
Date: 2012-02-07 00:00:00
Title: Komisjoni rakendusmäärus (EL) nr 105/2012, 7. veebruar 2012 , teatavate kaupade klassifitseerimise kohta kombineeritud nomenklatuuris

9.2.2012   
            
            
               ET
            
            
               Euroopa Liidu Teataja
            
            
               L 36/21
            
         KOMISJONI RAKENDUSMÄÄRUS (EL) nr 105/2012,
   7. veebruar 2012,
   teatavate kaupade klassifitseerimise kohta kombineeritud nomenklatuuris
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 23. juuli 1987. aasta määrust (EMÜ) nr 2658/87 tariifi- ja statistikanomenklatuuri ning ühise tollitariifistiku kohta, (1) eriti selle artikli 9 lõike 1 punkti a,
   ning arvestades järgmist:
   
               (1)
            
            
               Määrusele (EMÜ) nr 2658/87 lisatud kombineeritud nomenklatuuri ühetaolise kohaldamise tagamiseks on vaja vastu võtta meetmed, mis käsitlevad käesoleva määruse lisas osutatud kaupade klassifitseerimist.
            
         
               (2)
            
            
               Määrusega (EMÜ) nr 2658/87 on kehtestatud kombineeritud nomenklatuuri klassifitseerimise üldreeglid. Neid üldreegleid kohaldatakse ka kombineeritud nomenklatuuril täielikult või osaliselt põhinevate või sellele täiendavaid alajaotisi lisavate teiste nomenklatuuride suhtes, mis on kehtestatud liidu erisätetega kaubavahetust käsitlevate tariifsete või muude meetmete kohaldamiseks.
            
         
               (3)
            
            
               Vastavalt nimetatud üldreeglitele tuleb käesoleva määruse lisas esitatud tabeli 1. veerus kirjeldatud kaubad klassifitseerida 2. veerus esitatud CN-koodi alla, lähtuvalt tabeli 3. veerus esitatud põhjendusest.
            
         
               (4)
            
            
               Käesoleva määrusega ettenähtud meetmed on kooskõlas tolliseadustiku komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Lisas esitatud tabeli 1. veerus kirjeldatud kaubad klassifitseeritakse kombineeritud nomenklatuuris kõnealuse tabeli 2. veerus esitatud CN-koodi alla.
   Artikkel 2
   Määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 7. veebruar 2012
      
         
            Komisjoni nimel presidendi eest
         
         
            komisjoni liige
         
         Algirdas ŠEMETA
      
   
   
      (1)  EÜT L 256, 7.9.1987, lk 1.
   
      LISA
      
                  Kauba kirjeldus
               
               
                  Klassifikatsioon
                  (CN-kood)
               
               
                  Põhjendus
               
            
                  (1)
               
               
                  (2)
               
               
                  (3)
               
            
                  Mitmeotstarbeline seade, mille mõõtmed on ligikaudu 62 × 76 × 98 cm ja mass ligikaudu 153 kg ning mis koosneb skannerist ja elektrostaatilisest printerist.
                  Seadmel on 150 lehekülje sisestamist võimaldav automaatne lehesisestusmehhanism kahepoolse trükiga originaali kopeerimiseks, kaks paberisalve, juhtpaneel kasutaja jaoks, 2,5 GB mahuga muutmälu ja 80 GB mahuga kõvaketas. Seadmel on Ethernet-, WLAN- ja USB-liides.
                  Seade võib täita järgmisi ülesandeid:
                  
                              —
                           
                           
                              skaneerimine,
                           
                        
                              —
                           
                           
                              printimine ja
                           
                        
                              —
                           
                           
                              digitaalkopeerimine.
                           
                        Seadmega on võimalik ka Interneti kaudu saata skaneeritud dokumente (nn e-post-/Internet-faksimine).
                  Seadmega on võimalik kopeerida kuni 51 A4-lehte minutis. Samuti on seadmega võimalik skaneeritud pilte vähendada või suurendada (25–400 %). Skaneerimiskiirus on 70 pilti minutis.
                  Lahutusvõime üksnes teksti printimisel on 1 200 × 1 200 punkti tolli kohta (dpi) ja pildi printimisel 600 × 600 dpi. Kopeerimisel on lahutusvõime 600 × 600 dpi.
                  Seade töötab kas iseseisvalt koopiamasinana, skaneerides originaaldokumente ja printides elektrostaatilise printeriga koopiaid, või kui seade on ühendatud võrgu või automaatse andmetöötlusseadmega, võib see töötada printeri ja skannerina ning saata Interneti kaudu fakse.
               
               
                  8443 31 80
               
               
                  Klassifikatsioon määratakse kindlaks kombineeritud nomenklatuuri klassifitseerimise üldreeglitega 1 ja 6 ning CN-koodide 8443, 8443 31 ja 8443 31 80 sõnastusega.
                  Seadme omadusi arvestades ei saa seadme ühtegi funktsiooni pidada põhifunktsiooniks ja seega ei saa seda klassifitseerida alamrubriigi 8443 31 20 alla. Kopeerimiskiirus, skaneerimiskiirus, automaatse lehesisestusmehhanismi olemasolu, paberisalvede arv, juhtpaneel ega suumimisfunktsioon ei ole piisavad selleks, et digitaalkopeerimist saaks pidada põhifunktsiooniks.
                  Kopeerimiskiirus on kopeerimise ja printimise puhul ühesugune, kuna see sõltub printerist, mida kasutatakse mõlema funktsiooni jaoks. Ka paberisalvesid kasutatakse nii printimisel kui ka kopeerimisel. Skaneerimiskiirus on asjakohane nii skaneerimise kui ka kopeerimise jaoks. Automaatset lehesisestusmehhanismi ja juhtpaneeli kasutatakse võrdselt nii kopeerimise, skaneerimise kui ka Interneti kaudu faksimise jaoks. Eelkõige kopeerimisega seotud suumimisfunktsiooni olemasolu ei ole piisav selleks, et kopeerimist saaks pidada põhifunktsiooniks.
                  Lisaks on oluline see, et seadet saab ühendada automaatse andmetöötlusseadmega või võrguga, kuna see võimaldab dokumentide printimist ja skaneerimist automaatsest andmetöötlusseadmest/automaatsesse andmetöötlusseadmesse ja saata neid Interneti kaudu.
                  Seepärast tuleb seade klassifitseerida CN-koodi 8443 31 80 alla kui muu seade, mis täidab kahte või enamat printimise, kopeerimise või faksimise funktsioonidest, kuid mille põhifunktsioon ei ole digitaalkopeerimine.